**201005**

**Егер сізде бір ғана сұрақ қою мүмкіндігі болса**

***«Сонымен, Құдайдың мейірімін әрі қатаңдығын көре аласың: Ол Өзіне мойынсұнбай, ажырап кеткендерге қатаңдық танытты. Ал егер сен Оның мейірімін бағалай білсең, соған кенеле бересің. Бірақ егер Оған мойынсұнудан бас тартсаң, сен де кесіліп тасталасың.»***

***(Римдітерге арналған хат 11:22)***

Егер сізде Құдайға бір ғана сұрақ қою мүмкіндігі болса, сіз Одан не сұрар едіңіз? Мүмкін сіз біздің планетамыздың неше жаста екендігі туралы сұрар едіңіз. Бұл сұрақтың жауабы Жердің пайда болу уақыты туралы пікірталасқа біржолата нүкте қоятын еді. Мүмкін, мысалы, адамның еркі мен Құдайдың еркі арасындағы қатынас туралы, теологиялық сұрақ қояр ма едіңіз?

Иә, шынымен де, кейбір адамдар осы сұрақтарды қояр еді, бірақ сіз үшін мына сұрақтар маңыздырақ болып табылуы мүмкін. Мысалы: «Құдай, басқалардың мүмкіндігі бола тұра, түсік жасатып жатады, ал мен неге балалы бола алмаймын?» немесе «Құдай, неге менің сүйікті анам қатерлі ісік ауруына шалдықты?» - деген сияқты сұрақтарыңыз бар шығар.

Тоқсанға таяп қалған қайын атам Гай Дуффилдпен қоштасып жатқан кезде, Джоэл Ингланд есімді жиырма төрт жасар жігітті, ол көмектескісі келген адам өлтірді. Джоэл Ингланд ақша жинап, шағын үй сатып алған болатын. Оны құқытарына шек қойылған бір этникалық отбасыға жалға беру үшін арнайы сатып алған еді. Ол өзінің осы іс-әрекеті арқылы Мәсіхтің сүйіспеншілігін көрсетіп, нәсілдік татуласуға қандай да бір түрде үлес қосқысы келген болатын.

Сипаттауға келмейтін, өте түсініксіз жағдайларға байланысты ол өлтірілді. Құдай, неге? Неліктен, Муди Киелі кітап институтын бітірген, керемет қызға үйленіп, қызметшілік өміріне дайындалып жүрген жас жігіт осылайша өмірін аяқтауға мәжбүр болды?

Құдай кейінірек жамандықты жақсылыққа айналдыра алса да, мәңгіліктің бұл жағында, біз жауап бере алмайтын сұрақтар өмірімізде туындауы мүмкін. Бірақ бұл туралы не істесе болады? Өз-өзін басқара алмай қалған адамның күнәкар істерін қадағаламағаны үшін ашуланып, Құдайды кінәлау керек пе? Немесе, Құдай біздің барлық «неге» деген сұрақтарымызға жауаптар беретін болса да, біз Оның даналығын әлі де толық түсіне алмайтынымызды түсіне отырып, бәрін Құдайдың рақымды қолына тапсыруымыз керек пе?